Margit Slachta

Margit SLACHTA [ŝlaĥta], laŭ hungarlingve kutima nomordo Slachta Margit estis hungara politikisto, la unua hungara virina parlamentano, instruisto, feministo, monaĥino. Ŝia familia nomvarianto estis Schlachta, ŝiaj nobelaj antaŭnomoj estis zadjeli kaj nádasi [nAdaŝi].

Margit Slachta  naskiĝis la  en Hungara reĝlando en Kassa (nuntempa Košice en Slovakio), ŝi mortis la  en Usono en Bufalo.

 Biografio 
Margit Slachta frekventis lernejon en sia naskiĝurbo, poste ŝi akiris diplometon pri instruisto en Kalocsa. Ŝi studvojaĝis al Germanio, hejmenveninta en 1906 ŝi ekinstruis en Győr, poste en Budapeŝto. En 1908 ŝi denove vojaĝis al Germanio, kie ŝi studis la socialan laboron. Hejmenveninta ŝi aktivadis en tiu laboro, ŝi fondis virinan klubon kaj lernejon. Depost la 1-a mondmilito ŝi ankaŭ politikadis, eĉ ŝi estis parlamenta deputito inter 1920-1922. Dum la nazia erao ŝi protestis kontraŭ la deportadoj kaj ŝi helpis kaŝiĝi al judoj.Margit Slachta - Jad Vaŝem website () Depost la 2-a mondmilito ĝis la komenciĝinta socialismo ŝi denove estis parlamentano. En 1949 ŝi disidis al Usono kune kun Natália Palágyi, ŝi parolis en Radio Libera Eŭropo. Ŝi ankaŭ en Usono estis aktiva en la sociala laboro, ŝi helpis al la hungaraj rifuĝintoj post falo de la hungara revolucio de 1956. Ŝi ricevis premion Justuloj inter la popoloj en 1969, postmortajn premiojn de la hungara ŝtato.

 Elektitaj kontribuoj 
 A puszták rejtekéből az élet centrumába (1918)
 Elkapott sugarak (1927) - vojaĝpriskribo pri Usono
 Pünkösdi tűz (1944)
 Sugárzó élet (1993) - elektitaj kontribuoj

 Memorigiloj 
 memortabulo en Budapeŝto

 Fontoj 
 hungarlingva biografio kun foto (la koncerna teksto estas legebla pli malsupre)
 hungarlingva biografio
 hungarlingva biografio 
 hungarlingva biografio

 Notoj 

Kategorio:Hungaraj politikistoj
Kategorio:Hungaraj monaĥinoj
Kategorio:Hungaraj feministoj
Kategorio:Hungaraj instruistoj
Kategorio:Hungaraj justuloj inter la popoloj
Kategorio:Hungaraj rifuĝintoj antaŭ la socialismo